Aet e oa medalenn aour an dañs war skorn gant Marina Anissima ha Gwendal Peizerat dec’h da-geñver C’hoarioù Olimpek Salt Lake City. Trec’h e oant bet war ar Rusianed Irina Lobacheva – Ilia Averbukh hag an Italianed Barbara Fusar-Poli – Maurizio Margaglio, o-daou kampioned ar bed. Enor bras a ra ar c’houblad da riklerezh arzel Frañs goude droukskouer ar C’hoarioù Olimpek goañv-mañ.